COSATU STEL ULTIMATUM
Onderwerp: COSATU STEL ULTIMATUM Wed Aug 11, 2010 7:52 am
Kaapstad - Cosatu dreig nou met ’n totale aanslag indien die regering nie teen môre met ’n beter aanbod vir staatsamptenare na die onderhandelingstafel toe kom nie.
Die eerste sarsie “waarskuwingskote” is Dinsdag afgevuur toe sowat 15?000 staatsamptenare in die Wes-Kaap, meestal geklee in rooi T-hemde, aan ’n vreedsame optog van twee uur in die Kaapstadse middestad deelgeneem het.
Optogte is ook in ander stede gehou.
Zwelinzima Vavi, hoofsekretaris van Cosatu, het die skare voor die parlement toegespreek en gewaarsku as ’n beter aanbod nie voorgelê word nie, gaan ’n volskaalse staking volg.
Vavi het boonop ’n hou na pres. Jacob Zuma gemik toe hy die president se salaris as ’n voorbeeld voorgehou het.
“Hy verdien meer as R2,2 miljoen (per jaar),” het hy aan die groep brommende stakers gesê.
“Hy het bloed soos ons. Hy het ’n familie, ’n groot familie. Hy het kinders soos ons wat moet eet. Ons sóék geld.
“Ons is nie apies nie. Ons eet nie peanuts nie. Hou julle 7%!”
Werkers eis onder meer ’n verhoging van 8,7%, ’n behuisingsubsidie van R1 000 en dat alle substantiewe vakante staatsdiensposte onmiddellik gevul word.
Die regering se aanbod op die tafel is ’n salarisverhoging van 7% met ’n behuisingsubsidie van R630
Die optog het in Keizersgracht begin. Stakers het met Adderley- en Pleinstraat tot voor die parlement geloop, waar ’n memorandum aan Kenny Govender, hoofonderhandelaar van die staat, oorhandig is.
Metro-verkeersbeamptes het verskeie strate vir verkeer afgesper, terwyl polisiebeamptes te voet saam met die golf van stakers tot voor die parlement se hekke gestap het.
Geen voorvalle is aangemeld nie. Nie een motor of vullisdrom is glo beskadig nie.
Organiseerders van die optog het aangevoer 98% van alle staatsamptenare het landwyd aan die staking deelgeneem.
By hospitale en ander openbare gesondheidsinstellings in die Wes-Kaap was daar teen omstreeks 14:00 slegs 329 van die totale werkmag van 27 000 afwesig, het me. Hélène Rossouw, woordvoerder van die provinsiale departement van gesondheid, gesê.
Mnr. Theuns Botha, Wes-Kaapse minister van gesondheid, het gesê: “Ons opnames dui daarop dat dienslewering nie geraak is nie. Een tandarts en 16 verpleegsters het aan die staking deelgeneem.
“Die res was administratiewe personeel en skoonmakers.”
Onderwys is egter kwaai geraak. Sowat 8 300 Wes-Kaapse onderwysers het aan die staking deelgeneem en duisende kinders het nie vir skool opgedaag nie.
Bronagh Casey, woordvoerder van die Wes-Kaapse onderwysdepartement, het gesê 102 skole – sowat 7% – van reg oor die provinsie moes hul deure sluit nadat 26% van die provinsie se 31 808 onderwysers ook gestaak het.
Vavi is tydens sy toespraak luid toegejuig toe hy staatsamptenare se salarisse hardop uitgelees het.
Die minimum salaris van ’n polisiebeampte is R7 000 per maand, ’n tronkbewaarder s’n R6 750, ’n onderwyser met ’n driejaar-kwalifikasie verdien R9 271, ’n staatsaanklaer kry R9 700 en ’n landdros R15 700.
In skerp kontras hiermee verdien direkteur-generaals meer as R100 000 per maand en ministers R143 000.
“Hoe praat of slaap ons leiers met ’n skoon gewete?” wou Vavi weet.
Tony Ehrenreich, provinsiale sekretaris van Cosatu, het gesê: “Gaan terug na die minister en sê ons klop nou net aan die deur om te praat, maar ná Donderdag gaan ons die deur afskop en julle kom uithaal.”
* Verslagspan: Rajaa Azzakani, Jana Breytenbach, Aldi Schoeman, Marelize Potgieter, Ilse Krige en Jackie Kruger.
Onderwerp: Re: COSATU STEL ULTIMATUM Wed Aug 11, 2010 9:27 pm
South Africa hit by massive public sector strikePlay in either Real OR Windows Media players
In South Africa more than a million workers are on strike today to demand higher wages and housing subsidies.
The protest will be seriously disruptive as public sector workers like teachers, nurses, immigration officers and customs officials are expected to take part in the action.
South Africa is no stranger to strikes and the unions have been threatening to take to the streets for weeks.
Dumisani Nkwamba speaks for the Public Service and Administration Ministry.